Oficiālais Vēstnesis L 014 , 19/01/1999 Lpp. 0030 - 0031



Komisijas Lēmums (1998. gada 22. decembris), ar ko atzīst par pilnīgu dokumentāciju, kas iesniegta sīkākai pārbaudei saistībā ar CGA 279 202 (trifloksistrobīna), klefoksidima (BAS 625H), etoksazola and dzelzs(III) fosfāta iespējamu iekļaušanu Padomes Direktīvas 91/414/EEK par augu aizsardzības līdzekļu laišanu tirgū I pielikumā (izziņots ar dokumenta numuru C(1998) 4355) (Dokuments attiecas uz EEZ) (1999/43/EK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1991. gada 15. jūlija Direktīvu 91/414/EEK par augu aizsardzības līdzekļu laišanu tirgū [1], kurā jaunākie grozījumi izdarīti ar Komisijas Direktīvu 98/47/EK [2], un jo īpaši tās 6. panta 3. punktu, tā kā Direktīva 91/414/EEK (turpmāk "Direktīva") paredz izveidot Kopienas sarakstu ar augu aizsardzības līdzekļu sastāvā atļautajām aktīvajām vielām; tā kā dalībvalstu iestādēm ir iesniegta dokumentācija par četrām Direktīvas I pielikumā iekļaujamām aktīvām vielām; tā kā dokumentāciju par aktīvo vielu CGA 279 202 (trifloksistrobīnu) Novaritis Crop Protection UK Ltd iesniedza Apvienotās Karalistes iestādēm 1998. gada 28. janvārī; tā kā dokumentāciju par aktīvo vielu klefoksidimu (BAS 625H) BASF AG iesniedza Spānijas iestādēm 1998. gada 2. aprīlī; tā kā dokumentāciju par aktīvo vielu etoksazolu (BAS 625H) Sumitomo Chemical Agro Europe SA iesniedza Spānijas iestādēm 1998. gada 21. aprīlī; tā kā dokumentāciju par aktīvo vielu dzelzs(III) fosfātu W. Neudorff GmbH Vācijas iestādēm iesniedza 1998. gada 27. augustā; tā kā minētās iestādes ir darījušas Komisijai zināmus pirmo pārbaužu rezultātus, kas pirmajā sīkākajā dokumentācijas pārbaudē iegūti attiecībā uz II pielikumā noteiktajām datu un informācijas attiecībā uz vismaz vienu augu aizsardzības līdzekli, kas satur attiecīgo aktīvo vielu – Direktīvas III pielikuma prasībām; tā kā vēlāk saskaņā ar 6. panta 2. punkta noteikumiem dokumentācija ir iesniegta Komisijai un citām dalībvalstīm; tā kā dokumentācija par CGA 279 202 (trifloksistrobīnu), klefoksidimu (BAS 625H), etoksazolu un dzelzs(III) fosfātu ir 1998. gada 15. oktobrī nodota Pastāvīgajai augu veselības komitejai; tā kā Direktīvas 6. panta 3. punkts paredz Kopienas līmenī apstiprināt, ka katrai dokumentācijai ir jāatbilst II pielikumā noteiktajām datu un informācijas prasībām un – attiecībā uz vismaz vienu augu aizsardzības līdzekli, kas satur attiecīgo aktīvo vielu - Direktīvas III pielikuma prasībām; tā kā šāds apstiprinājums ir nepieciešams, lai veiktu sīku dokumentācijas pārbaudi, kā arī lai dotu iespēju dalībvalstīm piešķirt pagaidu atļauju augu aizsardzības līdzekļiem, kas satur attiecīgo aktīvo vielu, attiecīgi ievērojot Direktīvas 8. panta 1. punkta nosacījumus, īpaši nosacījumus par pilnīgu aktīvo vielu novērtējumu un augu aizsardzības līdzekļiem saskaņā ar Direktīvas prasībām; tā kā šāds lēmums neierobežo turpmāku datu vai informācijas pieprasīšanu no pieteikuma iesniedzēja, ja sīkākā pārbaudē atklājas, ka šāda informācija vai dati ir vajadzīgi lēmuma pieņemšanai; tā kā dalībvalstīm un Komisijai ir skaidrs, ka Apvienotā Karaliste veiks sīku dokumentācijas pārbaudi attiecībā uz CGA 279 202 (trifloksistrobīnu), Spānija – attiecībā uz klefoksidimu, Francija attiecībā uz etoksazolu un Vācija – attiecībā uz dzelzs(III) fosfātu; tā kā Apvienotā Karaliste, Spānija, Francija un Vācija Nīderlande ziņos Komisijai tiklīdz iespējams, bet vēlākais - gada laikā, par pārbaužu secinājumiem, pievienojot ieteikumus par vielu iekļaušanu vai neiekļaušanu un dažādiem nosacījumiem, kas ar to saistīti; tā kā pēc šā ziņojuma saņemšanas sīka pārbaude ar visu dalībvalstu ekspertiem Pastāvīgajā augu veselības komitejā turpināsies; tā kā šajā direktīvā paredzētie pasākumi ir saskaņā ar Pastāvīgās augu veselības komitejas atzinumu, IR PIEŅĒMUSI ŠO LĒMUMU. 1. pants Turpmāk norādītā dokumentācija atbilst II pielikumā noteiktajām datu un informācijas prasībām un – attiecībā uz vismaz vienu augu aizsardzības līdzekli, kas satur aktīvo vielu – Direktīvas III pielikuma prasībām, ņemot vērā ieteiktos izmantošanas veidus. 1. Dokumentācija, ko Komisijai un dalībvalstīm iesniedza Novaritis Crop Protection UK Ltd saistībā ar CGA 279 202 (trifloksistrobīna) kā aktīvas vielas iekļaušanu Direktīvas 91/414/EEK I pielikumā un par ko 1998. gada 15. oktobrī ziņots Pastāvīgajai augu veselības komitejai. 2. Dokumentācija, ko Komisijai un dalībvalstīm iesniedza BASF AG saistībā ar klefoksidima (BAS 625H) kā aktīvas vielas iekļaušanu Direktīvas 91/414/EEK I pielikumā un par ko 1998. gada 15. oktobrī ziņots Pastāvīgajai augu veselības komitejai. 3. Dokumentācija, ko Komisijai un dalībvalstīm iesniedza Sumitomo Chemical Agro Europe SA par etoksazola kā aktīvas vielas iekļaušanu Direktīvas 91/414/EEK I pielikumā un par ko 1998. gada 15. oktobrī ziņots Pastāvīgajai augu veselības komitejai. 4. Dokumentācija, ko Komisijai un dalībvalstīm iesniedza W. Neudorff GmbH KG par etoksazola kā aktīvas vielas iekļaušanu Direktīvas 91/414/EEK I pielikumā un par ko 1998. gada 15. oktobrī ziņots Pastāvīgajai augu veselības komitejai. 2. pants Šis lēmums ir adresēts dalībvalstīm. Briselē, 1998. gada 22. decembrī Komisijas vārdā — Komisijas loceklis Franz Fischler [1] OV L 230, 19.8.1991., 1. lpp. [2] OV L 191, 7.7.1998., 50. lpp. --------------------------------------------------